คาดปัจจัยลบต่างประเทศกดดันหุ้นไทยต่อ
ศูนย์วิจัยกสิกรไทย คาด ปัจจัยลบต่างประเทศยังกดดันหุ้นไทยต่อเนื่อง
19 พ.ค. 2555

ศูนย์วิจัยกสิกรไทย คาด ปัจจัยลบต่างประเทศยังกดดันหุ้นไทยต่อเนื่อง
บริษัทศูนย์วิจัยกสิกรไทย คาด แนวโน้มสัปดาห์ระหว่างวันที่ 14-18 พ.ค. 2555 บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย จำกัด มองว่า แรงซื้อคืนทางเทคนิคอาจมีส่วนหนุนการฟื้นตัวของดัชนีในระหว่างสัปดาห์ แต่ปัจจัยลบที่ปกคลุมอาจยังกดดันตลาดอย่างต่อเนื่อง นำโดยสถานการณ์ในยุโรป ที่จะมีการประมูลพันธบัตรสเปน (22 พ.ค.) การประชุมนัดพิเศษของผู้นำสหภาพยุโรป (23 พ.ค.) และการลงมติรับร่าง Fiscal Pact ของเยอรมนี (25 พ.ค.) สำหรับตัวเลขเศรษฐกิจสหรัฐฯ ที่สำคัญ ได้แก่ เครื่องชี้ภาคอสังหาริมทรัพย์ และยอดสั่งซื้อสินค้าคงทน ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,130 และ 1,100 จุด ขณะที่แนวต้านคาดว่าจะอยู่ที่ 1,148 และ 1,194 จุด ตามลำดับ